Киемнәр кибетендә
(Рус телендә сөйләшүче укучылар өчен өчен әдәби уку. II сыйныф)
Әнәс ИКСАНОВ,
Казандагы 129 нчы урта мәктәпнең татар теле һәм әдәбияты укытучысы

Максатлар:
– өйрәнелгән лексик-грамматик материалны кабатлау һәм системалаштыру;
– яңа лексика белән таныштыру һәм сөйләмдә кулланырга өйрәтү;
– укучыларны кибетләр һәм анда сатылган кием исемнәре белән таныштыру;
– киемнәргә сакчыл караш тәрбияләү. 
Җиһазлау: дәреслек (Р.З.Хәйдәрова. Күңелле татар теле китабы. 2 нче сыйныф, 2013), дәфтәрләр, методик кулланма (Р.З.Хәйдәрова. Укытучылар өчен методик кулланма. 2 нче сыйныф, 2013 ел), мультимедиа, слайдлар, экран, дидактик-күрсәтү материаллары.
Дәрес төре: яңа сүзләр өйрәнү дәресе.
Дәрес барышы
I. Оештыру өлеше
Исәнләшү.
Кизү торучы укучы чыгышы (Бүген 23 нче апрель, дүшәмбе көн. Дәрестә ... юк.)
Урамдагы һава торышы турында сөйләшү. (Көн җылы, кояшлы...)
Бер-берсенә комплиментлар әйтү. (Олег, синең портфелең матур, синең карандашың яңа...)
Сөйләшү үрнәкләре. (Бу каләмне кайдан алдың? Бу дәфтәрне кайдан алдың? һ.б.)
II. Уку мәсьәләсен чишү
1. Определить место действия диалога.
1) Ашамлыклар кибетендә. 
2) Киемнәр кибетендә. 
3) Яшелчә кибетендә. 
4) Икмәк кибетендә.
– Исәнмесез, Сездә миңа яраклы сарафаннар бармы?
– Бар, кайсы төстәге кирәк?
– Миңа кызыл төстәге сарафан килешә.
– Менә, киеп карагыз.
– Рәхмәт. Ничә сум тора?
– 500 сум. 3 нче кассада түләгез.
– Укучылар, бүген без сезнең белән «Киемнәр кибетендә» дигән теманы өйрәнә башларбыз.
– Киемнәр кибетендә нәрсәләр сатып алырга була?
(Тактага эленгән рәсемнәрнең исемнәре тәрҗемәләре белән әйтелә.)
2. Сүзлек эше.
Кием – одежда
Күлмәк – рубашка, платье
Итәк – юбка
Башлык – шапка
Чалбар – брюки
3. Киемнәрнең исемнәрен истә калдыру күнекмәләре.
– Бу күлмәк. (Юк, бу күлмәк түгел. Бу итәк.)
– Бу башлык. (Юк, бу башлык түгел. Бу шарф.)
– Шарф кызыл төстә. (Юк, шарф зәңгәр төстә.)
– Бу күлмәк. (Юк, бу күлмәк түгел. Бу чалбар.)
4. Скажите названия одежды во множественном числе.
(Укучыларга кием исемнәре язылган карточкалар таратыла. Кушымта.
1 нче карточка: башлык+лар, күлмәк+ләр, итәк+ләр һ.б.)
Нәтиҗә: нечкә әйтелешле сүзләргә -ләр, -нәр кушымчалары, калын әйтелешле сүзләргә -лар, -нар кушымчалары, борын авазына беткән сүзләргә -нар, -нәр кушымчалары ялгана. 
5. Физминут.
Без кибеткә барабыз,
Ашыгып та алабыз.
Миңа кызыл башлык кирәк,
Миңа яшел күлмәк кирәк,
Миңа чалбар да кирәк.
Кибеттә бар да бар икән,
Киеп карыйк тизрәк.
6. Дәреслек белән эш.
Дәреслекнең 118 нче битендәге «Матур киемнәр» текстын уку.
1) үрнәк итеп укытучы укый;
2) текст азагындагы сүзлек эшен башкару;
3) үзлектән уку;
4) рольләргә бүлеп уку (автор, әнисе, кыз, сатучы).
III. Белемнәрне камилләштерү
Дәрестә өйрәнгән яңа сүзләр белән биремнәр үтәү.
1. Ситуатив күнегүләр эшләү.
Тебе хочется узнать: 
1) есть ли в магазине платье красного цвета (Сездә кызыл күлмәк бармы?);
– сколько стоит юбка (Итәк ничә сум тора?);
2. «Киемнәр кибетендә» уены.
Сатучы һәм сатып алучылар билгеләнә. Тактада кием рәсемнәре куелган. Сатып алучылар киемнәр сатып алалар.
– Исәнмесез, миңа шарф бирегез әле.
– Нинди төстәге кирәк?
– Зәңгәр.
– Алыгыз.
– Ничә сум тора?
– 50 сум.
IV. Дәрескә йомгак ясау
1. Бүген без нинди темага сөйләштек? (Киемнәр һәм кием кибете турында.)
V. Өй эше
Укучылар 2 төрле өй эше сайлап алырга хокуклы.
1) 119 нчы бит, 4 нче күнегү (татарча әйт).
2) 120 нче бит, 6 нчы күнегү (комплиментлар әйтергә).
VI. Билгеләр кую. Саубуллашу
Кушымта
1 нче карточка
Скажите названия одежды во множественном числе: башлык…, күлмәк..., итәк..., сарафан..., чалбар..., кием....